title: Euroopa Parlamendi ja nõukogu direktiiv 2008/27/EÜ, 11. märts 2008 , millega muudetakse direktiivi 2001/18/EÜ (geneetiliselt muundatud organismide tahtliku keskkonda viimise kohta) seoses komisjoni rakendusvolitustega

text:
               20.3.2008

               ET

               Euroopa Liidu Teataja

               L 81/45

      EUROOPA PARLAMENDI JA NÕUKOGU DIREKTIIV 2008/27/EÜ,
   11. märts 2008,
   millega muudetakse direktiivi 2001/18/EÜ (geneetiliselt muundatud organismide tahtliku keskkonda viimise kohta) seoses komisjoni rakendusvolitustega
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 95,
   võttes arvesse komisjoni ettepanekut,
   võttes arvesse Euroopa Majandus- ja Sotsiaalkomitee arvamust, (1)

   olles konsulteerinud Regioonide Komiteega,
   toimides asutamislepingu artiklis 251 sätestatud korras, (2)

   ning arvestades järgmist:

               (1)

               Euroopa Parlamendi ja nõukogu direktiivis 2001/18/EÜ (3) on sätestatud, et teatavad meetmed tuleb vastu võtta vastavalt nõukogu 28. juuni 1999. aasta otsusele 1999/468/EÜ, millega kehtestatakse komisjoni rakendusvolituste kasutamise menetlused. (4)

               (2)

               Otsust 1999/468/EÜ on muudetud otsusega 2006/512/EÜ, millega kehtestati kontrolliga regulatiivmenetlus üldmeetmete vastuvõtmise jaoks, mille eesmärk on muuta asutamislepingu artiklis 251 osutatud korras vastu võetud põhiaktide vähemolulisi sätteid, muu hulgas mõningaid selliseid sätteid välja jättes või täiendades seda uute vähemoluliste sätetega.

               (3)

               Et kontrolliga regulatiivmenetlus oleks kohaldatav õigusaktide suhtes, mis on vastu võetud asutamislepingu artiklis 251 osutatud korras ja mis on juba jõustunud, peab neid õigusakte vastavalt otsust 2006/512/EÜ käsitlevale Euroopa Parlamendi, nõukogu ja komisjoni avaldusele (5) kohandama kooskõlas kehtivate menetlustega.

               (4)

               Komisjonile tuleks anda volitus võtta vastu direktiivi 2001/18/EÜ rakendamiseks vajalikud meetmed. Nende meetmete eesmärk on kohandada teatavaid lisasid, kehtestada teatamise kriteeriumid ning kinnitada alammäärad. Kuna need on üldmeetmed ja nende eesmärk on muuta direktiivi 2001/18/EÜ vähemolulisi sätteid, muu hulgas täiendades seda uute vähemoluliste sätetega, tuleb need vastu võtta vastavalt otsuse 1999/468/EÜ artiklis 5a sätestatud kontrolliga regulatiivmenetlusele.

               (5)

               Seepärast tuleks direktiivi 2001/18/EÜ vastavalt muuta.

               (6)

               Kuna direktiivi 2001/18/EÜ käesoleva direktiiviga tehtavad muudatused on tehnilist laadi ja käsitlevad üksnes komiteemenetlust, ei pea liikmesriigid neid üle võtma. Seetõttu ei ole vaja kehtestada ülevõtmissätteid,

         ON VASTU VÕTNUD KÄESOLEVA DIREKTIIVI:
   Artikkel 1
   Muudatused
   Direktiivi 2001/18/EÜ muudetakse järgmiselt.

               1.

               Artikli 16 lõiked 2 ja 3 asendatakse järgmisega:
               „2.   Kehtestatakse lõikes 1 nimetatud kriteeriumid ja teabenõuded ning kõik toimiku kokkuvõttega seotud asjakohased nõuded. Meetmed, mille eesmärk on muuta käesoleva direktiivi vähemolulisi sätteid täiendades seda, võetakse vastu vastavalt artikli 30 lõikes 3 osutatud kontrolliga regulatiivmenetlusele. Kriteeriumid ja teabenõuded on sellised, mis tagavad inimeste tervise ja keskkonna kaitstuse kõrge taseme ning põhinevad ohutusealastel teaduslikel tõenditel ning kogemustel, mis on saadud võrreldavate GMOde keskkonda viimisel.
               Artikli 13 lõikes 2 sätestatud nõuded asendatakse vastavalt esimesele lõigule vastu võetud nõuetega ning kohaldatakse artikli 13 lõigetega 3, 4, 5 ja 6 ning artiklitega 14 ja 15 sätestatud menetlust.
               3.   Enne artikli 30 lõikes 3 osutatud kontrolliga regulatiivmenetluse algatamist lõikes 1 nimetatud kriteeriumide ja teabenõuete üle otsustamise kohta teeb komisjon ettepaneku üldsusele kättesaadavaks. Üldsus võib esitada komisjonile märkusi 60 päeva jooksul. Komisjon edastab talle esitatud märkused koos analüüsiga artikli 30 kohaselt asutatud komiteele.”

               2.

               Artikli 21 lõige 2 asendatakse järgmisega:
               „2.   Toodetele, mille puhul ei saa välistada kasutusloaga GMOde juhuslikke või tehniliselt vältimatuid jälgi, võib kehtestada alammäära, millest väiksemate väärtuste puhul kõnealuseid tooteid ei märgistata lõike 1 kohaselt.
               Lävitasemed määratakse sõltuvalt asjaomasest tootest. Meetmed, mille eesmärk on muuta käesoleva direktiivi vähemolulisi sätteid, täiendades seda, võetakse vastu vastavalt artikli 30 lõikes 3 osutatud kontrolliga regulatiivmenetlusele.”

               3.

               Artikli 21 lõige 3 asendatakse järgmisega:
               „3.   Otseseks töötlemiseks ette nähtud toodete puhul ei kohaldata lõiget 1 heakskiidetud GMOde mikrokoguste suhtes, mille tase ei ületa 0,9 % või madalamat läve, eeldusel et kõnealused mikrokogused on juhuslikud või tehniliselt vältimatud.
               Esimeses lõigus nimetatud lävitasemed võib kindlaks määrata. Meetmed, mille eesmärk on muuta käesoleva direktiivi vähemolulisi sätteid, täiendades seda, võetakse vastu vastavalt artikli 30 lõikes 3 osutatud kontrolliga regulatiivmenetlusele.”

               4.

               Artikli 23 lõige 2 asendatakse järgmisega:
               „2.   60 päeva jooksul pärast liikmesriigi edastatud info vastuvõtmist võetakse vastavalt artikli 30 lõikes 2 osutatud regulatiivmenetlusele vastu otsus, millise meetme kõnealune liikmesriik võtab. 60päevase tähtaja arvestamisel ei võeta arvesse aega, mille kestel komisjon ootab võimalikku taotlejalt nõutud täiendavat teavet või arvamust teaduskomitee(de)lt, kellega on nõu peetud. Aeg, mille kestel komisjon ootab teaduskomitee(de) arvamust (arvamusi), ei ole pikem kui 60 päeva.
               Samuti ei võeta arvesse aega, mis nõukogul kulub, et tegutseda vastavalt artikli 30 lõikes 2 osutatud regulatiivmenetlusele.”

               5.

               Artikli 26 lõige 2 asendatakse järgmisega:
               „2.   Lõike 1 rakendamise tingimused määratakse kindlaks nii, et need ei kattuks ega põhjustaks vastuolusid kehtivate ühenduse õigusaktide märgistamist käsitlevate sätetega. Meetmed, mille eesmärk on muuta käesoleva direktiivi vähemolulisi sätteid, täiendades seda, võetakse vastu vastavalt artikli 30 lõikes 3 osutatud kontrolliga regulatiivmenetlusele. Seejuures tuleks vajaduse korral arvesse võtta ühenduse õigusaktidega kooskõlas olevaid liikmesriikide märgistamist käsitlevaid sätteid.”

               6.

               Artikkel 27 asendatakse järgmisega:
               „Artikkel 27
               Lisade kohandamine vastavalt tehnika arengule
               II lisa C ja D osa, III kuni VI lisa ja VII lisa C osa kohandamine vastavalt tehnika arengule, mille eesmärk on muuta käesoleva direktiivi vähemolulisi sätteid, võetakse vastu vastavalt artikli 30 lõikes 3 osutatud kontrolliga regulatiivmenetlusele.”

               7.

               Artikli 30 lõige 3 asendatakse järgmisega:
               „3.   Käesolevale lõikele viitamisel kohaldatakse otsuse 1999/468/EÜ artikli 5a lõikeid 1 kuni 4 ja artiklit 7, võttes arvesse selle otsuse artikli 8 sätteid.”

               8.

               II lisa esimene lõik asendatakse järgmisega:
               „Käesolevas lisas kirjeldatakse üldjoontes keskkonnariski hindamise puhul taotletavat eesmärki, arvesse võetavaid sätteid ning artiklites 4 ja 13 nimetatud keskkonnariski hindamise põhialuseid ja meetodeid. Suunavaid infolehti võib koostada artikli 30 lõikes 2 osutatud regulatiivmenetluse kohaselt, et lihtsustada käesoleva lisa rakendamist ja selgitamist.”

               9.

               IV lisa sissejuhatavad sõnad asendatakse järgmisega:
               „Käesolevas lisas kirjeldatakse üldjoontes täiendavat teavet, mis tuleb esitada toodetena või toodete koostises GMOde ning artikli 2 lõike 4 teise lõigu alusel erandi saanud GMOde turule viimise taotluses, ning teavet nende märgistamisnõuete kohta. Suunavaid infolehti, mis käsitlevad muu hulgas toote kavandatava kasutuse kirjeldamist, võib koostada artikli 30 lõikes 2 osutatud regulatiivmenetluse kohaselt, et lihtsustada käesoleva lisa rakendamist ja selgitamist. Nende organismide märgistamise nõuetega seoses, mille suhtes kohaldatakse erandit, esitatakse artikli 26 kohaselt kasutamisega seotud asjakohased soovitused ja piirangud:”.

               10.

               VII lisas asendatakse esimene ja teine lõik järgmisega:
               „Käesolevas lisas kirjeldatakse üldjoontes artikli 13 lõikes 2, artikli 19 lõikes 3 ja artiklis 20 nimetatud seirekava ülesehituse eesmärki ja põhialuseid. Suunavaid infolehti võib koostada artikli 30 lõikes 2 osutatud regulatiivmenetluse kohaselt, et lihtsustada käesoleva lisa rakendamist ja selgitamist.”

         Artikkel 2
   Jõustumine
   Käesolev direktiiv jõustub järgmisel päeval pärast selle avaldamist Euroopa Liidu Teatajas.
   Artikkel 3
   Adressaadid
   Käesolev direktiiv on adresseeritud liikmesriikidele.

      Strasbourg, 11. märts 2008

            Euroopa Parlamendi nimel

            president

         H.-G. PÖTTERING

            Nõukogu nimel

            eesistuja

         J. LENARČIČ

      (1)  ELT C 161, 13.7.2007, lk 45.

      (2)  Euroopa Parlamendi 14. novembri 2007. aasta arvamus (Euroopa Liidu Teatajas seni avaldamata) ja nõukogu 3. märtsi 2008. aasta otsus.

      (3)  EÜT L 106, 17.4.2001, lk 1. Direktiivi on viimati muudetud määrusega (EÜ) nr 1830/2003 (ELT L 268, 18.10.2003, lk 24).

      (4)  EÜT L 184, 17.7.1999, lk 23. Otsust on muudetud otsusega 2006/512/EÜ (ELT L 200, 22.7.2006, lk 11).

      (5)  ELT C 255, 21.10.2006, lk 1.


title: Council Directive of 30 March 1971 amending the Directives of 14 June 1966 on the marketing of beet seed, fodder plant seed, cereal seed and seed potatoes, the Directive of 30 June 1969 on the marketing of seed of oil and fibre plants and the Directive of 29 September 1970 on the marketing of vegetable seed

text:
Tähtis õiguslik teade

|

31971L0162

Euroopa Liidu Teataja L 087 , 17/04/1971 Lk 0024 - 0028 Taanikeelne eriväljaanne: Seeria I Peatükk 1971(I) Lk 0209  Ingliskeelne eriväljaanne: Seeria I Peatükk 1971(I) Lk 0232  Kreekakeelne eriväljaanne: Peatükk 03 Köide 6 Lk 0176  Hispaaniakeelne eriväljaanne: Peatükk 03 Köide 4 Lk 0171  Portugalikeelne eriväljaanne Peatükk 03 Köide 4 Lk 0171  Soomekeelne eriväljaanne: Peatükk 3 Köide 3 Lk 0182  Rootsikeelne eriväljaanne: Peatükk 3 Köide 3 Lk 0182

		Nõukogu direktiiv,30. märts 1971,millega muudetakse 14. juuni 1966. aasta direktiive peediseemne, söödakultuuride seemnete, teraviljaseemne ja seemnekartuli turustamise kohta, 30. juuni 1969. aasta direktiivi õli- ja kiudtaimede seemnete turustamise kohta ja 29. septembri 1970. aasta direktiivi köögiviljaseemne turustamise kohta(71/162/EMÜ)EUROOPA ÜHENDUSTE NÕUKOGU,võttes arvesse Euroopa Majandusühenduse asutamislepingut, eriti selle artikleid 43 ja 100,võttes arvesse komisjoni ettepanekut,võttes arvesse assamblee arvamust, [1]võttes arvesse majandus- ja sotsiaalkomitee arvamustning arvestades, et:järgmistes lõikudes sätestatud põhjustel on asjakohane muuta teatavaid sätteid, mis on nähtud ette nõukogu 14. juuni 1966. aasta direktiividega peediseemne turustamise kohta [2] (muudetud 18. veebruari 1969. aasta direktiiviga [3]), söödakultuuride seemnete turustamise kohta [4] (muudetud 18. veebruari 1969. aasta direktiiviga [5]), teraviljaseemne turustamise kohta [6] (muudetud 18. veebruari 1969. aasta direktiiviga [7]) ja seemnekartuli turustamise kohta [8] (muudetud 18. veebruari 1969. aasta direktiiviga [9]), 30. juuni 1969. aasta direktiiviga õli- ja kiudtaimede seemnete turustamise kohta [10] ning 29. septembri 1970. aasta direktiiviga köögiviljaseemne turustamise kohta [11];nõukogu 29. septembri 1970. aasta direktiiviga [12] nähakse ette ühine põllumajandustaimesortide kataloog;lisadesse tehtavate peamiselt tehniliste muudatuste tegemist tuleks hõlbustada kiirmenetluse abil;tulevikus on vaja lubada kasutada isekleepuvaid etikette;tuleks laiendada võrdluskatseid käsitlevaid sätteid;on asjakohane jaotada teatavad söödakultuuri perekonnad põllumajanduse seisukohast olulisteks liikideks ja muuta teatavaid tehnilisi sätteid;õli- ja kiudtaimede seemnete puhul ei ole vajadust kohaldada direktiivi riitsinuse ja seesami liikide suhtes; teiselt poolt on asjakohane näha ette erisätted ühekojalise kanepi kohta,ON VASTU VÕTNUD KÄESOLEVA DIREKTIIVI:Artikkel 114. juuni 1966. aasta direktiivi peediseemne turustamise kohta muudetakse järgmiselt.1. Artikkel 6 asendatakse järgmisega:"Liikmesriigid näevad ette, et genealoogiliste komponentide kirjeldust, mida võidakse nõuda, käsitatakse aretaja palvel konfidentsiaalsena."2. Artikli 11 lõike 1 punkti a lisatakse sõnade"sertifitseeritud seemne puhul sinine;"järele järgmine tekst:"on lubatud kasutada isekleepuvaid etikette; neid võib kasutada ametlikuks sulgemiseks;".3. Artikli 16 lõike 2 viimases lauses esitatud tähtpäev asendatakse kuupäevaga 1. juuli 1972.4. Artikli 20 lõige 1 asendatakse järgmisega:"1. Kontrollproovide võtmise käigus võetud sertifitseeritud peediseemne proovide järelkontrolliks tuleb ühenduse siseselt läbi viia ühenduse võrdluskatsed. Järelkontrolli katsetes võib kontrollida vastavust seemnele kehtestatud tingimustele. Katsete läbiviimise ja nende tulemuste käsitsemise kord esitatakse artiklis 21 nimetatud komisjonile."5. Artikli 21 järele lisatakse järgmine artikkel:"Artikkel 21aNõukogu võtab komisjoni ettepanekul ning olemasolevaid teaduslikke ja tehnilisi teadmisi silmas pidades vastu lisadesse tehtavad mis tahes muudatused."Artikkel 214. juuni 1966. aasta direktiivi söödakultuuride seemnete turustamise kohta muudetakse järgmiselt.1. Artikli 2 lõike 1 punkti A alapunktis a asendatakse sõnad:"Agrostis spec. | kastehein" |järgmise tekstiga:"Agrostis canina L. ssp. Canina Hwd. | sookastehein |Agrostis gigantea Roth | suur kastehein |Agrostis stolonifera L. | valge kastehein |Agrostis tenuis Sibth. | harilik kastehein." |2. Artikli 2 lõike 1 punkti A alapunktis a asendatakse sõnad:"Lolium spec. | raihein." |järgmise tekstiga:"Lolium multiflorum Lam. | itaalia raihein (s.h üheaastane raihein) |Lolium perenne L. | karjamaa raihein |Lolium x hybridum Hausskn. | hübriidraihein." |3. Artikli 2 lõike 1 punkti A alapunktis a asendatakse sõnad:"Poa spec. | nurmikas" |järgmise tekstiga:"Poa annua L. | murunurmikas |Poa nemoralis L. | salunurmikas |Poa palustris L. | soonurmikas |Poa pratensisL. | aasnurmikas |Poa trivialis L. | harilik nurmikas." |4. Artikli 2 lõike 1 punkti A alapunktis b asendatakse sõnad:"Lupinus spec., v.a Lupinus perennis L. | lupiin, v.a mitmeaastane lupiin" |järgmise tekstiga:"Lupinus albus L. | valge lupiin |Lupinus angustifolius L. | ahtalehine lupiin |Lupinus luteus L. | kollane lupiin." |5. Artikli 2 lõike 1 punkti A alapunktis b asendatakse sõnad:"Vicia spec L. v.a Vicia faba major L. | hiireherned ja oad, v.a põldoad" |järgmise tekstiga:"Vicia faba L. ssp. Faba var. equina Pers. | põldoad |Vicia faba L. var. minor (Peterm.) bull. | põldoad |Vicia pannonica Crantz | ungari hiirehernes |Vicia sativa L. | harilik hiirehernes |Vicia villosa Roth | põld-hiirehernes." |6. Artikli 3 lõikes 1 asendatakse sõnad:"Lolium spec." |järgmise tekstiga:"Lolium multiflorum Lam. |Lolium perenne L. |Lolium x hybridum Hausskn." |7. Artikkel 6 asendatakse järgmisega:"Liikmesriigid näevad ette, et genealoogiliste komponentide kirjeldust, mida võidakse nõuda, käsitatakse aretaja palvel konfidentsiaalsena."8. Artikli 10 lõike 1 punkti a lisatakse sõnade"tarbeseemne puhul pruun;"järele järgmine tekst:"on lubatud kasutada isekleepuvaid etikette, neid võib kasutada ametlikuks sulgemiseks;".9. Artikli 16 lõike 2 viimases lauses esitatud tähtpäev asendatakse kuupäevaga 1. juuli 1972.10. Artikli 20 lõige 1 asendatakse järgmisega:"1. Kontrollproovide võtmise käigus võetud eliitseemne (v.a hübriidsortide või sünteetiliste sortide eliitseemne) ja söödakultuuride sertifitseeritud seemnete proovide järelkontrolliks tuleb ühenduse siseselt läbi viia ühenduse võrdluskatsed. Järelkontrolli katsetes võib kontrollida vastavust seemnele kehtestatud tingimustele. Katsete läbiviimise ja nende tulemuste käsitsemise kord esitatakse artiklis 21 nimetatud komisjonile."11. Artikli 21 järele lisatakse järgmine artikkel:"Artikkel 21aNõukogu võtab komisjoni ettepanekul ning olemasolevaid teaduslikke ja tehnilisi teadmisi silmas pidades vastu lisadesse tehtavad mis tahes muudatused."12. II lisa I osa lõike 3 punkti A alapunktis a asendatakse sõnad "Agrostis alba" sõnadega "Agrostis gigantea Roth" ja sõnad "Lolium multiflorum spec." sõnadega "Lolium multiflorum Lam."13. II lisa I osa lõike 3 punkti A alapunktis b asendatakse näitaja "0,1", mis väljendab umbrohuseemne maksimumsisaldust Hedysarum coronarium L. puhul, näitajaga "1,5".14. II lisa I osa lõike 3 punkti B lisatakse järgmine punkt:"f) Rumex obstusifolius ja Rumex crispus liikide seemneid ei tohi olla 5-grammises proovis üle kahe."15. II lisa I osa lõike 3 punkti C alapunkt a asendatakse järgmisega:"a) teist värvi seemneid ei tohi olla kibeda lupiini puhul üle 2 % ja muude lupiinide puhul üle 1 %."16. II lisa III osa lõike 4 punkt a asendatakse järgmisega:"Teist värvi seemneid ei tohi olla kibeda lupiini puhul üle 4 % ja muude lupiinide puhul üle 2 %."17. IV lisa punkti A alapunkti a lisatakse järgmine tekst:"10. Heinataimede sortide puhul, mille viljelus- ja kasutusväärtust ei ole ühist põllumajandustaimesortide kataloogi käsitleva nõukogu 29. septembri 1970. aasta [13] direktiivi artikli 4 lõike 2 punkti a kohaselt kontrollitud, märge "ei ole ette nähtud sööda tootmiseks"."Artikkel 314. juuni 1966. aasta direktiivi teraviljaseemne turustamise kohta muudetakse järgmiselt.1. Artikli 2 lõike 1 punktis A asendatakse sõnad:"Zea Mays L. | mais" |järgmise tekstiga:"Zea mays L. v.a Zea mays convar. microsperma (Koern) ja Zea mays convar. saccharata (Koern) | mais, v.a lõhenev mais ja magus mais." |2. Artikkel 6 asendatakse järgmisega:"Liikmesriigid näevad ette, et genealoogiliste komponentide kirjeldust, mida võidakse nõuda, käsitatakse aretaja palvel konfidentsiaalsena."3. Artikli 10 lõike 1 punkti a lisatakse sõnade"teise põlvkonna sertifitseeritud seemnete etiketid peavad olema punased;"järele järgmine tekst:"on lubatud kasutada isekleepuvaid etikette; neid võib kasutada ametlikuks sulgemiseks;".4. Artikli 16 lõike 2 viimases lauses esitatud tähtpäev asendatakse kuupäevaga 1. juuli 1972.5. Artikli 20 lõige 1 asendatakse järgmisega:"Kontrollproovide võtmise käigus võetud eliitseemne (v.a hübriidsortide või sünteetiliste sortide eliitseemne) ja teravilja sertifitseeritud seemnete proovide järelkontrolliks tuleb ühenduse siseselt läbi viia ühenduse võrdluskatsed. Järelkontrolli katsetes võib kontrollida vastavust seemnele kehtestatud tingimustele. Katsete läbiviimise ja nende tulemuste käsitsemise kord esitatakse artiklis 21 nimetatud komisjonile."6. Artikli 21 järele lisatakse järgmine artikkel:"Artikkel 21aNõukogu võtab komisjoni ettepanekul ning olemasolevaid teaduslikke ja tehnilisi teadmisi silmas pidades vastu lisadesse tehtavad mis tahes muudatused."Artikkel 414. juuni 1966. aasta direktiivi seemnekartuli turustamise kohta muudetakse järgmiselt.1. Artikkel 5 jäetakse välja.2. Artikli 14 lõikele 1 lisatakse järgmine:"Võrdluskatsete käigus võib samuti kontrollida vastavust I lisas sätestatud muudele miinimumtingimustele."3. Artikli 15 lõike 2 viimases lauses esitatud tähtpäev asendatakse kuupäevaga 1. juuli 1972.4. Artikli 19 järele lisatakse järgmine artikkel:"Artikkel 19aNõukogu võtab komisjoni ettepanekul ning olemasolevaid teaduslikke ja tehnilisi teadmisi silmas pidades vastu lisadesse tehtavad mis tahes muudatused."Artikkel 530. juuni 1969. aasta direktiivi õli- ja kiudtaimede seemnete turustamise kohta muudetakse järgmiselt.1. Artiklist 2 jäetakse välja sõnad "Ricinus communis L. – riitsinus" ja "Sesamum orientale L. – seesam" ning kõik viited riitsinusele ja seesamile.2. Artikli 2 lõiget 1 täiendatakse järgmiselt:a) punkti B alapunkti b lisatakse sõnad:"või vajaduse korral kategooria "kolmanda põlvkonna sertifitseeritud seeme";";b) punkti C lisatakse sõna "kanep" ette sõna "kahekojaline";c) punkti D lisatakse sõna "maapähkel" järele sõnad "ühekojaline kanep";d) punkti D alapunkti b lisatakse sõnade"teise põlvkonna sertifitseeritud seeme"järele tekst:"või vajaduse korral kategooria "kolmanda põlvkonna sertifitseeritud seeme";";e) punkti E alapunkti b lõppu lisatakse tekst:"või vajaduse korral kategooria "kolmanda põlvkonna sertifitseeritud seeme"; seemnete tootmiseks";f) punkti E järele lisatakse järgmine punkt:"Ea. Teise põlvkonna sertifitseeritud seeme (ühekojaline kanep): seeme,a) mis põlvneb otse esimese põlvkonna sertifitseeritud seemnest, mis on toodetud ja ametlikult kontrollitud teise põlvkonna sertifitseeritud seemne tootmiseks;b) mis on nähtud ette õitsemisfaasis koristatava kanepi tootmiseks;c) mis vastab I ja II lisas sertifitseeritud seemnele kehtestatud tingimustele ningd) mis on tunnistatud ametliku kontrolli käigus vastavaks eespool nimetatud tingimustele."3. Artikkel 6 asendatakse järgmisega:"Liikmesriigid näevad ette, et genealoogiliste komponentide kirjeldust, mida võidakse nõuda, käsitatakse aretaja palvel konfidentsiaalsena."4. Artikli 10 lõike 1 punkti a lisatakse sõnade"tarbeseemne puhul pruun"järele järgmine tekst:"on lubatud kasutada isekleepuvaid etikette; neid võib kasutada ametlikuks sulgemiseks;"5. Artikli 15 lõike 2 viimases lauses esitatud tähtpäev asendatakse kuupäevaga 1. juuli 1973.6. Artikli 19 lõige 1 asendatakse järgmisega:"1. Kontrollproovide võtmise käigus võetud eliitseemne (v.a hübriidsortide või sünteetiliste sortide eliitseemne) ning õli- ja kiudtaimede sertifitseeritud seemnete proovide järelkontrolliks tuleb ühenduse siseselt läbi viia ühenduse võrdluskatsed. Järelkontrolli katsetes võib kontrollida vastavust seemnele kehtestatud tingimustele. Katsete läbiviimise ja nende tulemuste käsitsemise kord esitatakse artiklis 20 nimetatud komisjonile."7. Artikli 20 järele lisatakse järgmine artikkel:"Artikkel 20aNõukogu võtab komisjoni ettepanekul ning olemasolevaid teaduslikke ja tehnilisi teadmisi silmas pidades vastu lisadesse tehtavad mis tahes muudatused."8. I lisa lõikest 5 ja II lisa I osa lõike 2 punktist A jäetakse välja sõnad "riitsinus", "Ricinus communis" ja "Sesamum orientale L." ning kõik nendega seotud andmed.9. II lisa I osa lõike 2 punkti B alapunktis e asendatakse sõnad "Linum usitatissimum" sõnadega "Cannabis sativa".Artikkel 629. juuni 1970. aasta direktiivi köögiviljaseemne turustamise kohta muudetakse järgmiselt.1. Artikli 39 lõige 1 asendatakse järgmisega:"1. Kontrollproovide võtmise käigus võetud eliitseemne (v.a hübriidsortide või sünteetiliste sortide eliitseemne) ja sertifitseeritud või standardse köögiviljaseemne proovide järelkontrolliks tuleb ühenduse siseselt läbi viia ühenduse võrdluskatsed. Järelkontrolli katsetes võib kontrollida vastavust seemnele kehtestatud tingimustele. Katsete läbiviimise ja nende tulemuste käsitsemise kord esitatakse artiklis 40 nimetatud komisjonile."2. Artikli 40 järele lisatakse järgmine artikkel:"Artikkel 40aNõukogu võtab komisjoni ettepanekul ning olemasolevaid teaduslikke ja tehnilisi teadmisi silmas pidades vastu lisadesse tehtavad mis tahes muudatused."Artikkel 7Liikmesriigid peavad jõustama:a) alates 1. juulist 1970 õigusnormid, mis on vajalikud artikli 1 lõike 3, artikli 2 lõike 9, artikli 3 lõike 4, artikli 4 lõike 3 ja artikli 5 lõigete 1, 2 ja 7 sätete järgmiseks;b) hiljemalt 1. juulil 1972 õigusnormid, mis on vajalikud artikli 1 lõike 1, artikli 2 lõigete 7 ja 17, artikli 3 lõike 2, artikli 4 lõike 1, artikli 5 lõike 3 ja artikli 6 sätete järgimiseks;c) hiljemalt 1. juulil 1971 õigusnormid, mis on vajalikud muude käesoleva direktiivi sätete järgmiseks.Artikkel 8Käesolev direktiiv on adresseeritud liikmesriikidele.Brüssel, 30. märts 1971Nõukogu nimeleesistujaM. Schumann[1] EÜT C 101, 4.8.1970, lk 44.[2] EÜT 125, 11.7.1966, lk 2290/66.[3] EÜT L 48, 26.2.1969, lk 4.[4] EÜT 125, 11.7.1966, lk 2298/66.[5] EÜT L 48, 26.2.1969, lk 8.[6] EÜT 125, 11.7.1966, lk 2309/66.[7] EÜT L 48, 26.2.1969, lk 1.[8] EÜT 125, 11.7.1966, lk 2320/66.[9] EÜT L 48, 26.2.1969, lk 7.[10] EÜT L 169, 10.7.1969, lk 3.[11] EÜT L 225, 12.10.1970, lk 7.[12] EÜT L 225, 12.10.1970, lk 1.[13] EÜT L 225, 12.10.1970, lk 1.--------------------------------------------------


title: Komisjoni direktiiv 2007/17/EÜ, 22. märts 2007 , millega muudetakse kosmeetikatooteid käsitlevat nõukogu direktiivi 76/768/EMÜ, kohandades nimetatud direktiivi III ja VI lisa tehnika arenguga (EMPs kohaldatav tekst )

text:
               23.3.2007

               ET

               Euroopa Liidu Teataja

               L 82/27

         KOMISJONI DIREKTIIV 2007/17/EÜ,
   22. märts 2007,
   millega muudetakse kosmeetikatooteid käsitlevat nõukogu direktiivi 76/768/EMÜ, kohandades nimetatud direktiivi III ja VI lisa tehnika arenguga
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 27. juuli 1976. aasta direktiivi 76/768/EMÜ (liikmesriikides kosmeetikatoodete kohta vastuvõetud õigusaktide ühtlustamise kohta), (1) eriti selle artikli 8 lõiget 2,
   olles konsulteerinud tarbekaupade teaduskomiteega,
   ning arvestades järgmist:

               (1)

               Direktiivi 76/768/EMÜ VI lisas sätestatakse kosmeetikatoodetes lubatud säilitusainete loetelu. VI lisas loetletud tärniga (*) märgitud aineid võib kasutada muul eesmärgil kui säilitamine muus kui kõnealuses lisas ette nähtud kontsentratsioonis, kui konkreetne eesmärk on tooteesituse põhjal selge. Siiski võib nimetatud ainete kasutamine olla piiratud direktiivi teiste lisadega.

               (2)

               VI lisas loetletud tärniga (*) märkimata aineid ei või kasutada muus kui nimetatud lisas ette nähtud kontsentratsioonis ning nende muudel erieesmärkidel kasutamise korral kohaldatakse sealsamas lisas sätestatud piiranguid.

               (3)

               Tarbekaupade teaduskomitee (edaspidi “TKTK”) on avaldanud arvamuse, mille kohaselt peaks VI lisas esitatud kasutusmäära piiranguid ja hoiatusi kohaldama ka juhul, kui tärniga (*) märgitud säilitusaineid kasutatakse muudel erieesmärkidel.

               (4)

               Seetõttu palus komisjon tootmisharul esitada teavet tärniga (*) märgitud ainete ohutuse kohta, kui neid aineid kasutatakse muudel erieesmärkidel suuremas kontsentratsioonis.

               (5)

               Nimetatud ohutusalase teabe põhjal tegi TKTK järelduse, et mitme VI lisas loetletud säilitusaine kasutamine muudel erieesmärkidel suuremas kontsentratsioonis on ohutu.

               (6)

               Ohutud kontsentratsioonipiirid nende säilitusainete kasutamise korral muudel erieesmärkidel tuleks esitada direktiivi 76/768/EMÜ III lisas. Selguse huvides tuleks asjaomaste kirjete juures III lisas märkida, et sama aine on loetletud kõnealuse direktiivi VI lisas.

               (7)

               Ainete puhul, mis TKTK arvamuse kohaselt ei ole ohutud, kui neid kasutatakse muudel erieesmärkidel muus kui VI lisas sätestatud kontsentratsioonis, tuleks kohaldada samas lisas sätestatud piiranguid juhul, kui neid kasutatakse säilitusainetena. Seega tuleks VI lisas nende ainete juurest tärn (*) kustutada.

               (8)

               Ühtse lähenemisviisi tagamiseks tuleb märkida tärniga (*) kõik VI lisas loetletud ained, mida võidakse lisada kosmeetikatoodetele muudel erieesmärkidel suuremas kontsentratsioonis, kui lisas on sätestatud.

               (9)

               TKTK pidas ohutuks säilitusainena kasutatava bensoehappe ja naatriumsoola maksimaalse kontsentratsiooni suurendamist mahaloputatavate toodete ja suuhooldusvahendite puhul ning tsinkpüritiooni maksimaalse kontsentratsiooni suurendamist mahaloputatavate juuksehooldusvahendite puhul. Seetõttu on asjakohane vastavalt muuta direktiivi 76/768/EMÜ VI lisa viitenumbreid 1 ja 8.

               (10)

               TKTK on arvamusel, et ükski kosmeetikatoode ei tohiks sisaldada metüüldibromoglutaronitriili, kuna nimetatud aine ohutut kasutusmäära pealejäetavates ja mahaloputavates kosmeetikatoodetes ei ole kehtestatud. Seetõttu on vaja kõnealune aine direktiivi 76/768/EMÜ VI lisa viitenumbri 36 alt välja jätta.

               (11)

               Seepärast tuleks direktiivi 76/768/EMÜ vastavalt muuta.

               (12)

               Käesoleva direktiiviga ette nähtud meetmed on kooskõlas kosmeetikatoodete alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 76/768/EMÜ III ja VI lisa muudetakse vastavalt käesoleva direktiivi lisale.
   Artikkel 2
   Liikmesriigid võtavad kõik vajalikud meetmed tagamaks, et alates 23. märtsist 2008 ei vii ühenduse tootjad või ühenduses registrisse kantud importijad turule kosmeetikatooteid, mis ei vasta käesolevale direktiivile.
   Liikmesriigid võtavad vajalikud meetmed tagamaks, et kõnealuseid tooteid ei müüda ega väljastata lõpptarbijale pärast 23. juunit 2008.
   Artikkel 3
   1.   Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt 23. septembril 2007. Nad edastavad kõnealuste õigusnormide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste riiklike õigusnormide teksti.
   Artikkel 4
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 5
   Käesolev direktiiv on adresseeritud liikmesriikidele.

      Brüssel, 22. märts 2007

            Komisjoni nimel

            asepresident

         Günter VERHEUGEN

      (1)  EÜT L 262, 27.9.1976, lk 169. Direktiivi on viimati muudetud komisjoni direktiiviga 2007/1/EÜ (ELT L 25, 1.2.2007, lk 9).
   LISA
   Direktiivi 76/768/EMÜ muudetakse järgmiselt.

               1)

               III lisa 1. osa muudetakse järgmiselt:
               Viitenumbrid 18 kuni 101 lisatakse järgmiselt:

                           Viitenumber

                           Aine

                           Piirangud

                           Märgistusel trükitavad kasutustingimused ja hoiatused

                           Rakendus- ja/või kasutusala

                           Suurim lubatud sisaldus valmis kosmeetikatootes

                           Muud piirangud ja nõuded

                           a

                           b

                           c

                           d

                           e

                           f

                           “98

                           Salitsüülhape (1)

                           (CASi nr 69-72-7)

                                       a)

                                       Mahaloputatavad tooted

                                       b)

                                       Muud tooted

                                       a)

                                       3,0 %

                                       b)

                                       2,0 %

                           Mitte kasutada alla kolmeaastastele lastele ette nähtud valmististes, v.a šampoonides.
                           Muudel eesmärkidel kui mikroorganismide arengu pidurdamiseks toodetes. Eesmärk peab olema tooteesituse põhjal selge.

                           Mitte kasutada alla kolmeaastastel lastel. (2)

                           99

                           Anorgaanilised sulfitid ja bisulfitid (3)

                                       a)

                                       Oksüdeerivad juuksevärvid

                                       b)

                                       Juuksesirgendusvahend

                                       c)

                                       Isepruunistavad tooted näole

                                       d)

                                       Muud isepruunistavad tooted

                                       a)

                                       0,67 %, väljendatud vaba vääveldioksiidina

                                       b)

                                       6,7 %, väljendatud vaba vääveldioksiidina

                                       c)

                                       0,45 %, väljendatud vaba vääveldioksiidina

                                       d)

                                       0,40 %, väljendatud vaba vääveldioksiidina

                           Muudel eesmärkidel kui mikroorganismide arengu pidurdamiseks toodetes. Eesmärk peab olema tooteesituse põhjal selge.

                           100

                           Triklokarbaan (4)

                           (CASi nr 101-20-2)

                           Mahaloputatavad tooted

                           1,5 %

                           Puhtuse kriteeriumid:

                                       3,3',4,4'-tetrakloroasobenseeni < 1 ppm

                                       3,3',4,4'-tetrakloroasoksübenseeni < 1 ppm

                                 Muudel eesmärkidel kui mikroorganismide arengu pidurdamiseks toodetes. Eesmärk peab olema tooteesituse põhjal selge.

                           101

                           Tsinkpüritioon (5)

                           (CASi nr 13463-41-7)

                           Juustesse jäetavad vahendid

                           0,1 %

                           Muudel eesmärkidel kui mikroorganismide arengu pidurdamiseks toodetes. Eesmärk peab olema tooteesituse põhjal selge.

               2)

               VI lisa 1. osa muudetakse järgmiselt:

                           a)

                           Veerus b jäetakse tärn (*) välja viitenumbrite 1, 2, 4, 7, 12, 14, 18, 19, 21, 22, 24, 25, 26, 27, 28, 29, 30, 32, 33, 35, 37, 42 ja 47 juurest.

                           b)

                           Veerus b lisatakse tärn (*) viitenumbritele 5 ja 43.

                           c)

                           Viitenumber 1 asendatakse järgmisega:

                                       Viitenumber

                                       Aine

                                       Suurim lubatud sisaldus

                                       Piirangud ja nõuded

                                       Märgistusel trükitavad kasutustingimused ja hoiatused

                                       a

                                       b

                                       c

                                       d

                                       e

                                       “1

                                       Bensoehape (CASi nr 65-85-0) ja selle naatriumsool (CASi nr 532-32-1)

                                       Mahaloputatavad vahendid, v.a suuhooldusvahendid: 2,5 % (happena)
                                       Suuhooldusvahendid: 1,7 % (happena)
                                       Pealejäetavad vahendid: 0,5 % (happena)

                                       1a

                                       Bensoehappe soolad, välja arvatud viitenumbri 1 all ja bensoehappe estrid

                                       0,5 % (happena)”

                           d)

                           Viitenumber 8 asendatakse järgmisega:

                                       Viitenumber

                                       Aine

                                       Suurim lubatud sisaldus

                                       Piirangud ja nõuded

                                       Märgistusel trükitavad kasutustingimused ja hoiatused

                                       a

                                       b

                                       c

                                       d

                                       e

                                       “8

                                       Tsinkpüritioon (*)
                                       (CASi nr 13463-41-7)

                                       Juuksehooldusvahendid: 1,0 %
                                       Muud tooted: 0,5 %

                                       Ainult mahaloputatavad tooted.
                                       Ei kasutata suuhügieenivahendites.”

                           e)

                           Viitenumber 36 jäetakse välja.

      (1)  Säilitusainena, vt VI lisa 1. osa nr 3.

      (2)  Üksnes toodetes, mida võidakse kasutada kuni kolmeaastastel lastel ja mis jäävad nahaga kokkupuutesse pikaks ajaks.

      (3)  Säilitusainena, vt VI lisa 1. osa nr 9.

      (4)  Säilitusainena, vt VI lisa 1. osa nr 23.

      (5)  Säilitusainena, vt VI lisa 1. osa nr 8.”


title: Kaheteistkümnes Nõukogu Äriühinguõiguse direktiiv, 21. detsember 1989, ühe osanikuga osaühingute kohta

text:
Tähtis õiguslik teade

|

31989L0667

Euroopa Liidu Teataja L 395 , 30/12/1989 Lk 0040 - 0042 Soomekeelne eriväljaanne: Peatükk 17 Köide 1 Lk 0103  Rootsikeelne eriväljaanne: Peatükk 17 Köide 1 Lk 0103

		Kaheteistkümnes nõukogu Äriühinguõiguse direktiiv,21. detsember 1989,ühe osanikuga osaühingute kohta(89/667/EMÜ)EUROOPA ÜHENDUSTE NÕUKOGU,võttes arvesse Euroopa Majandusühenduse asutamislepingut, eriti selle artiklit 54,võttes arvesse komisjoni ettepanekut, [1]koostöös Euroopa Parlamendiga, [2]võttes arvesse majandus- ja sotsiaalkomitee arvamust [3]ning arvestades, et:teatavaid tagatisi, mida osanike ja kolmandate isikute huvide kaitseks nõuavad liikmesriigid EMÜ asutamislepingu artikli 58 teises lõigus tähendatud äriühingutelt, tuleks kooskõlastada, et muuta sellised tagatised ühenduse kõigis osades võrdväärseteks;selles valdkonnas kohaldatakse kapitaliühingute suhtes avalikustamist, kohustuste kehtivust, tühisust, majandusaasta aruandeid ja konsolideeritud aastaaruandeid käsitlevaid direktiive 68/151/EMÜ [4] ja 78/660/EMÜ [5] (viimati muudetud Hispaania ja Portugali ühinemisaktiga) ning direktiivi 83/349/EMÜ [6] (muudetud Hispaania ja Portugali ühinemisaktiga); ainult aktsiaseltside suhtes kohaldatakse asutamist ja aktsiakapitali ning ühinemist ja jagunemist käsitlevaid direktiive 77/91/EMÜ [7] ja 78/855/EMÜ [8] (viimati muudetud Hispaania ja Portugali ühinemisaktiga) ning direktiivi 82/891/EMÜ [9];nõukogu kiitis 3. novembri 1986. aasta resolutsiooniga heaks tegevusprogrammi väikeste ja keskmise suurusega ettevõtete jaoks; [10]viimastel aastatel teatavate liikmesriikide seadusandluses toimunud reformid, mille tulemusel ühe osanikuga osaühingud on lubatud, on tekitanud lahknevusi liikmesriikide seaduste vahel;oluline on luua õiguslik vahend, mis lubaks üksikettevõtja vastutuse piiramist ühenduse kõigis osades, piiramata liikmesriikide seaduste kohaldamist, mis nõuavad erandjuhul ettevõtja vastutust oma ettevõtte kohustuste eest;osaühing võib olla ühe osanikuga äriühing alates selle asutamisest või muutuda selleks seetõttu, et kõik selle osad on üle läinud ühele osanikule; kuni kontserne reguleerivate siseriikliku õiguse sätete kooskõlastamiseni võivad liikmesriigid kehtestada teatavad erinormid või sanktsioonid juhtudeks, kui füüsiline isik on mitme äriühingu ainuosanik või kui ühe osanikuga äriühing või muu juriidiline isik on äriühingu ainuosanik; selle sätte ainuke eesmärk on arvesse võtta olemasolevaid erinevusi riikide teatud seaduste vahel; selleks võivad liikmesriigid erijuhtudel kehtestada piiranguid ühe osanikuga äriühingute kasutamisele või kõrvaldada ainuosaniku vastutuse piirangud; liikmesriikidel on õigus kehtestada reegleid ennetamaks ohte, mida ühe osanikuga äriühingud võivad endast kujutada selle tõttu, et neil on üksainus osanik, eelkõige tagamaks, et kõik sissemaksed osakapitali oleks tehtud;avalikkusele juurdepääsetavas registris tuleb kande tegemisega avalikustada fakt, et kõik osad on üle läinud ühele osanikule, ja andmed selle osaniku kohta;ainuosaniku poolt osanike koosoleku pädevuses vastu võetud otsused tuleb vormistada kirjalikult;tehingud ainuosaniku ja tema esindatava äriühingu vahel tuleb samuti vormistada kirjalikult, välja arvatud juhul, kui need tehingud on seotud jooksvate toimingutega tavalistes tingimustes,ON VASTU VÕTNUD KÄESOLEVA DIREKTIIVI:Artikkel 1Käesolevas direktiivis ettenähtud kooskõlastusmeetmeid kohaldatakse liikmesriikide õigus- ja haldusnormide suhtes, mis on seotud järgmiste äriühinguliikidega:- Saksamaal:Gesellschaft mit beschränkter Haftung,- Belgias:Société privée a responsabilité limitée/de besloten vennootschap met beperkte aansprakelijkheid,- Taanis:Anpartsselskaber,- Hispaanias:Sociedad de responsabilidad limitada,- Prantsusmaal:Société a responsabilité limitée,- Kreekas:Εταιρεία περιορισμένης ευθύνης,- Iirimaal:Private company limited by shares or by guarantee,- Itaalias:Società a responsabilità limitata,- Luksemburgis:Société à responsabilité limitée,- Hollandis:Besloten vennootschap met beperkte aansprakelijkheid,- Portugalis:Sociedade por quotas,- Ühendkuningriigis:Private company limited by shares or by guarantee.Artikkel 21. Äriühingul võib olla ainuosanik selle asutamisel ja samuti juhul, kui kõik selle osad lähevad üle ühele isikule (ühe osanikuga äriühing).2. Kuni kontserne reguleerivate siseriikliku õiguse sätete kooskõlastamiseni võivad liikmesriigid kehtestada erinormid või sanktsioonid juhtudeks, kui:a) füüsiline isik on mitme äriühingu ainuosanik;b) ühe osanikuga äriühing või muu juriidiline isik on äriühingu ainuosanik.Artikkel 3Kui äriühingust saab ühe osanikuga äriühing seetõttu, et kõik selle osad on üle läinud ühele osanikule, tuleb see fakt ja andmed ainuosaniku kohta lisada toimikusse või kanda direktiivi 68/151/EMÜ artikli 3 lõigetes 1 ja 2 tähendatud registrisse või kanda äriühingu peetavasse ja avalikkusele juurdepääsetavasse registrisse.Artikkel 41. Ainuosanikul on äriühingu osanike koosoleku volitused.2. Ainuosaniku poolt lõikes 1 tähendatud valdkonnas tehtud otsused tuleb kanda protokolli või koostada kirjalikult.Artikkel 51. Tehingud ainuosaniku ja tema esindatava äriühingu vahel tuleb kanda protokolli või vormistada kirjalikult.2. Liikmesriigid ei pruugi kohaldada lõiget 1 tavalistes tingimustes tehtud jooksvate toimingute suhtes.Artikkel 6Kui liikmesriik lubab artikli 2 lõikes 1 määratletud ühe osanikuga äriühingut ka aktsiaseltside puhul, kohaldatakse käesolevat direktiivi.Artikkel 7Liikmesriigid ei tarvitse lubada ühe osanikuga äriühingu asutamist, kui nende seadused näevad ette, et üksikettevõtja võib asutada ettevõtte, mille vastutus on piiratud kindlaks tegevuseks määratud summaga, tingimusel et nende ettevõtete suhtes on ette nähtud tagatised, mis on võrdväärsed käesolevas direktiivis sätestatuga või mis tahes muude ühenduse normidega, mida kohaldatakse artiklis 1 loetletud äriühingute suhtes.Artikkel 81. Liikmesriigid jõustavad käesoleva direktiivi täitmiseks vajalikud õigus- ja haldusnormid 1. jaanuariks 1992. Nad informeerivad sellest komisjoni.2. Liikmesriigid võivad sätestada, et enne 1. jaanuari 1992 eksisteerinud äriühingute suhtes ei kohaldata käesolevat direktiivi enne 1. jaanuari 1993.3. Liikmesriigid edastavad komisjonile käesoleva direktiiviga reguleeritavas valdkonnas vastu võetavate siseriiklike õigusnormide teksti.Artikkel 9Käesolev direktiiv on adresseeritud liikmesriikidele.Brüssel, 21. detsember 1989Nõukogu nimeleesistujaE. Cresson[1] EÜT C 173, 2.7.1988, lk 10.[2] EÜT C 96, 17.4.1989, lk 92 jaEÜT C 291, 20.11.1989, lk 53.[3] EÜT C 318, 12.12.1988, lk 9.[4] EÜT L 65, 14.3.1968, lk 8.[5] EÜT L 222, 14.8.1978, lk 11.[6] EÜT L 193, 18.7.1983, lk 1.[7] EÜT L 26, 30.1.1977, lk 1.[8] EÜT L 295, 20.10.1978, lk 36.[9] EÜT L 378, 31.12.1982, lk 47.[10] EÜT C 287, 14.11.1986, lk 1.--------------------------------------------------